Document ID: 31979R2566

ΚΑΝΟΝΙΣΜΟΣ (ΕΟΚ) αριθ. 2566/79 ΤΗΣ ΕΠΙΤΡΟΠΗΣ της 15ης Νοεμβρίου 1979 περί ονοματολογίας των χωρών για τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών αυτής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητος και του εμπορίου μεταξύ των Κρατών μελών αυτής(1), όπως τροποποιήθηκε από τον κανονισμό (ΕΟΚ) αριθ.2845/77(2), και ιδίως τα άρθρα 36 και 41 υπό β),
τον κανονισμό (ΕΟΚ) αριθ. 2843/78 της Επιτροπής της 1ης Δεκεμβρίου 1978 περί της ονοματολογίας των χωρών για τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών αυτής(3), και ιδίως το παράρτημά του,
Εκτιμώντας:
ότι οι επελθούσες τροποποιήσεις στην ονοματολογία των χωρών για τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών αυτής, κατά τον τρόπο που επαναλαμβάνεται στο παράρτημα Γ του ως άνω κανονισμού, αποβλέπουν στην ενημέρωση της προαναφερθείσης ονοματολογίας-
ότι οι διατάξεις που προβλέπονται στον παρόντα κανονισμό είναι σύμφωνες με τη γνώμη της Στατιστικής Επιτροπής του Εξωτερικού Εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύουσα από 1ης Ιανουαρίου 1980 ονοματολογία των χωρών για τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών αυτής, που επανελήφθη στο παράρτημα Γ του κανονισμού (ΕΟΚ) αριθ. 1736/75, αποτελεί παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει από την 1η Ιανουαρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 15 Νοεμβρίου 1979.

Labels: 3
19